Նորք-Մարաշի զինված խմբի վնասազերծումը, ապա Սասնա Ծռերի միջադեպը պետք է իշխանություններին հուշեին, որ հասարակության համբերությունը մոտ է սպառվելուն եւ կոնկրետ ու գործուն քայլերի անհրաժեշտություն կա։ Սասնա Ծռերի զինաթափումից հետո Սերժ Սարգսյանն անգամ մեծ խորհրդակցություն հրավիրեց մտավորականների հետ եւ նրա ելույթն՝ ուղղված հանրությանը, հեռարձակվեց, որտեղ ինչ-ինչ խոստումներ ու հետեւություններ անելու նոտաներ էին նկատվում։ Բայց մեծ հաշվով իշխանությունն այնքան է կտրվել հասարակությունից, որ չի զգում նրա տրամադրությունները եւ, որպես կանոն, թերագնահատում է նրան՝ նրա զայրույթն ու հուզմունքը, նրա խելքն ու վճռականությունը։ Նրանց թվում է, որ եթե ընտրությունների փուլում չվարկաբեկված անձանց մղեց առաջին պլան, ընտրակաշառքի ինստիտուտի եւ ձայն բերելու մեծ փորձ ունեցող ՀՀԿ-ականների միջոցով 700 հազար ձայն «գողացավ» ժողովրդից, նրա բողոքի ռեսուրսն էլ մաշվել է եւ նա շահել է հասարակության համակրանքը։ Իրականում, այդ 700 հազար կեղծ, ոչինչ չասող ձայնով ինքնախաբեությամբ զբաղվելն արդեն իսկ խոսում է իրավիճակը վատ պատկերացնելու մասին։ Խելացի իշխանությունն այս 30 տարվա պատմությունից մի քանի հետեւություն կաներ․